Տիտանիկ (ֆիլմ, 1997)

Տիտանիկ (), Ջեյմս Քեմերոնի կողմից 1997 թվականին նկարահանված ֆիլմ-աղետ, որտեղ նկարագրվում է լեգենդար Տիտանիկ շոգենավի կործանումը։ Սա ռեժիսորի յոթերորդ ֆիլմն է։ Գլխավոր դերակատարներն են Քեյթ Ուինսլեթը և Լեոնարդո ԴիԿապրիոն։ Ֆիլմի հերոսները, լինելով սոցիալական տարբեր շերտերից, սիրահարվում են միմյանց չարագուշակ նավի վրա, որը 1912 թվականին Ատլանտյան օվկիանոսով կատարում էր իր առաջին և վերջին ճանապարհորդությունը։

ԱՄՆ-ում ֆիլմի պրեմիերան կայացել է 1997 թվականի դեկտեմբերի 19-ին։ Հյուսիսային Ամերիկայում որպես ֆիլմի տարածող հանդես է եկել Paramount Pictures ընկերությունը, իսկ աշխարհում՝ 20th Century Fox-ը։ Բյուջեն կազմել է իր ժամանակի համար ռեկորդային 200 միլիոն դոլար. BoxOfficeMojo.com. Проверено 6 марта 2007 года։ «Տիտանիկ»-ը ռեկորդ է սահմանել՝ դառնալով կինեմատոգրաֆիայի պատմության մեջ ամենաեկամտաբեր ֆիլմը, ամբողջ աշխարհում վարձույթում հավաքելով ավելի քան 1,8 միլիարդ դոլար, և այդ նվաճումը պահպանել է 12 տարիների ընթացքում, մինչև նույն ռեժիսորի «Ավատար» ֆիլմը կգերազանցեր այն. BBC, 25 февраля 1998 года. Проверено 6 марта 2007 года. Բացի այդ, 15 շաբաթ շարունակ կինոնկարը գլխավորել է ամերիկյան տոմսարկղերը, որը նրան դարձրել է երկրորդը «Այլմոլորակային» ֆիլմից (1982) հետո․ վերջինս այս դիրքում է եղել 16 շաբաթ։

Ֆիլմը ռեկորդային՝ 14 անվակարգում ներկայացվել է «Օսկար»-ի, արդյունքում ստացել է 11 Օսկար, ներառյալ 1997 թվականի «Լավագույն ֆիլմ»։ Ստացած «Օսկար» մրցանակի քանակով «Տիտանիկ»-ը ռեկորդակիր է դարձել այնպիսի ֆիլմերի շարքում, ինչպիսիք էին՝ «Բեն-Հուր» (1959) և «Մատանիների տիրակալը։ Թագավորի վերադարձը» (2003), ինչի համար էլ ճանաչվում է լավագույն ֆիլմ մելոդրամա ժանրում։

2012 թվական ապրիլի 5-ին, լեգենդար խորտակման հարյուրամյակի հետ կապված, տեղի էունեցել ֆիլմի կրկնակի պրեմիերան՝ 3D և IMAX 3D ձևաչափով։

 Ստեղծման պատմություն 
Առաջին անգամ Ջեյմս Քեմերոնը հնարավոր կինոբեմադրության մասին մտածել է դեռևս 1987 թվականին, երբ «National Geographic» հեռուստաալիքով «Տիտանիկ»-ի մասին վավերագրական ֆիլմ է դիտել։ Բայց ապագա ֆիլմի համար սցենարով լրջորեն զբաղվել է միայն այն ժամանակ, երբ լավագույն ընկեր Լյուիս Էբերնեթի ռեժիսորի ծննդյան տարեդարձին նվիրել է իր՝ Տիտանիկի մասին աշխատությունը։ 1994 թվականին Քեմերոնը գրել է սցենարը, իսկ 1995 սկզբին այն առաջարկել 20th Century Fox կինոընկերությանը, որը սկզբնական ծախսերի համար հատկացրել է 3 միլիոն դոլար։ Մինչ նկարահանումների սկսվելը Ջեյմս Քեմերոնին պատկանող Digital Domain ստուդիայում ստեղծվել է նավի վթարի համակարգչային անիմացիան, որը հետագայում օգտագործվել է ֆիլմում։

Որպեսզի ավելի լավ ծանոթանա իր ապագա ֆիլմի գլխավոր առարկայի հետ, Քեմերոնը 1995 թվականի սեպտեմբերին ռուսական «Ակադեմիկոս Մստիսլավ Կելդիշ» գիտա-հետազոտական նավի վրա գտնվող «Միր-1» և «Միր-2» բատիսկաֆներով անձամբ 12 սուզում է կատարել դեպի «Տիտանիկ», որն ավելի ուշ ևս ներառվել է ֆիլմում։ Ռեժիսորի ինժեներ եղբայրը ստորջրյա նկարահանումների համակարգ է ստեղծել խորտակված նավի ներսույթն ու արտաքինը նկարահանելու համար։ Սուզումների ժամանակ Քեմերոնը սահմանափակ ժապավենի պատճառով կարող էր նկարահանել 15 րոպե։

Որոշելով, որ հանդիսատեսին կինոթատրոնները բերող գլխավոր տեսարանը լինելու է նավի վթարը, Ջեյմս Քեմերոնը հատուկ էֆեկտների ստեղծման համար հրավիրել է 17 ստուդիաների։ Դրանց շարքում գլխավորը դարձել է Digital Domain-ը, որտեղ ապագա օսկարակիր Ռոբերտ Լեգատոյի ղեկավարությամբ ստեղծվում էին ֆիլմի տեսողական էֆեկտները։

Ֆիլմի նկարահանումները սկսվել են 1996 թվականի սեպտեմբերի 16-ին, ընդ որում այն ժամանակ սկզբնական բյուջեն կազմում էր 110 միլիոն դոլար։

 «Այն բանից հետո, երբ ես տեսա իրական «Տիտանիկ»-ի բեկորները, ինձ պարզ էր, որ ես իրավունք չունեմ ոչ մի բանում խորամանկելու։ Երբ մենք ռուսների հետ ավարտեցինք ստորջրյա նկարահանումները, ես բոլորին խնդրեցի հավաքվել տախտակամածին։ Դրանից առաջ մենք ողջ գիշեր նկարահանել էինք, ավելի քան 17 ժամ։ Մարդիկ ծայրաստիճան հոգնած էին, բայց բոլորը հավաքվեցին նավախելին, և մենք ջուրն իջեցրեցինք պսակ, որի վրա գրեցինք. ««Տիտանիկ»-ի ուղևորների և անձնակազմի հիշատակին»։ Մեր ֆիլմը կինեմատոգրաֆիական պսակ է այդ մարդկանց հիշատակին»։ - Ջեյմս Քեմերոնը ֆիլմի նկարահանումների մասին։

Ֆիլմի նկարահանումների համար Մեքսիկայի Ռոզարիտո ծովափում՝ ԱՄՆ պետական սահմանից 40 կմ հարավ, կառուցվել է ամբողջովին նոր ստուդիա։ Հսկայական լողավազանում իրական չափերին մոտ կառուցվել է նավի մակետը։ Ստեղծված նավի վերջնական երկարությունը կազմել է 231 մետր, իսկ իրական նավի երկարությունը 38 մետրով երկար էր (269 մետր)։ Բայց չնայած դեկորացիաների հսկայական չափերին՝ նավի կրկնվող բաղադրիչների (օրինակ՝ իլյումինատորների) քանակը կրճատվել է, իսկ որոշ դետալներ կառուցվել են 90 %-ով։ Նկարահանման ընթացքում ուղղաթիռի փոխարեն որոշվել է գործի դնել ռելսերի վրա տեղադրված 50-մետրանոց ավտոմոբիլային կռունկը։ Այս ամենն արվել է լրացուցիչ ծախսերից խուսափելու համար։

Զանգվածային տեսարանների նկարահանումների ժամանակ դերասանները հագել են այնպիսի զգեստներ, որոնք համալրված էին «շարժումները որսացող» սենսորներով։ Ընդ որում, ֆիլմի ստեղծագործական կազմն օգտվել է միայն քառասուն դերասանի ծառայությունից։ Նավի վթարի ժամանակ ընկնող մարդկանց համար օգտագործվել է համակարգչով ստեղծված ջուր։ Դա հնարավորություն է տվել ջրի հետ բախումը դարձնել ավելի դրամատիկ և իրական։ Տեսարանում, որտեղ Դելֆինները լողում են նավի ողնափայտի կողքով, օգտագործվել են ինչպես վարժեցված կաթնասուններ, այնպես էլ դրանց համակարգչային մոդելները, որոնք ստեղծվել և տեղադրվել են հիմնական կինոշարքում Hammerhead Productions ստուդիայի կողմից։ Այսբերգը, որին բախվել է «Տիտանիկ»-ը, ստեղծված էր փրփրագոյացուցիչից, որը ծածկված էր ապակեթելով և մոմով։

Էպիկական այս ֆիլմի՝ շուրջ 7 ամիս տևած նկարահանումներն ավարտվել են 1997 թվականի մարտի 23-ին։ Բայց նույն թվականի հուլիսին նախանշված թողարկմանը ֆիլմը պատրաստել  չի հաջողվել. Peter Bowes, BBC, 22 декабря 1997 года. Проверено 6 марта 2007 года։ Հոլիվուդում շշուկներ են տարածվել, որ «Տիտանիկ»-ի հետ կարող է կրկնվել «Դրախտի դարպասները» ֆիլմի իրավիճակը, երբ ստիպված են եղել կրճատել վերջինիս տևողությունը։ «Տիտանիկ»-ի վերջնական բյուջեն աճել է մինչև 200 միլիոն դոլար. BBC, 18 декабря 1997 года. Проверено 6 марта 2007 года, որը նրան դարձնում էի բոլոր ժամանակների ամենաթանկարժեք ֆիլմը (1997 թվականի կեսերին)։ Թողարկող 20th Century Fox կինոընկերությունը հսկայական ծախսերը նվազեցնելու համար ստիպված էր համագործակցության հրավիրել այլ կինոընկերության՝ իր մրցակցին՝ Paramount Pictures-ին։ Այսպիսով, «Տիտանիկ»-ի կինովարձույթը բաժանվել է երկու մասի՝ Հյուսիսային Ամերիկայում տարածող հանդիսացավ Paramount Pictures կինոընկերությունը, իսկ ամբողջ աշխարհում՝ 20th Century Fox-ը։

 Ստեղծագործական կազմ 
 Նկարահանող խումբ 
 Ռեժիսոր՝ Ջեյմս Քեմերոն
 Սցենարի հեղինակ՝ Ջեյմս Քեմերոն
 Պրոդյուսերներ՝ Ջեյմս Քեմերոն, Ջոն Լանդաու, Պամելա Իսլի, Գրանտ Հիլլ, Շարոն Մանն
 Կոմպոզիտորներ՝ Ջեյմս Հորներ, Արչիբալդ Ջոյս, Վոլֆգանգ Ամադեուս Մոցարտ, Պաուլ Լինկե, Ֆելիքս Գուն, Ֆրեդ Ֆիշեր, Ֆրենսիս Փոփի, Ժակ Օֆենբախ, Յոհան Շտրաուս
 Օպերատոր՝ Ռասսել Կարպենտեր
 Մոնտաժ՝ Քոնրադ Բաֆֆ IV, Ջեյմս Քեմերոն, Ռիչարդ Ա. Հարիս
 Դերակատարների ընտրություն՝ Մալի Ֆինն
 Բեմադրող-նկարիչներ՝ Փիթեր Լամոնտ, Բիլլ Ռի, Մարտին Լեյնգ
 Դեկորատոր՝ Մայքլ Ֆորդ
 Զգեստների նկարիչ՝ Դեբորա Լին Սքոթ

 Դերակատարներ 





 Ֆիլմը վարձույթում 
 Պրեմիերաների ամսաթվեր 
«Տիտանիկ» ֆիլմի նախնական ցուցադրությունը տեղի ունեցավ 1997 թվականի նոյեմբերի 1-ին Տոկիոյի միջազգային կինոփառատոնում՝ Տոկիոյում։ Փակ ցուցադրություններ տեղի ունեցան նաև Լոնդոնում (նոյեմբերի 18) և Լոս Անջելեսում (դեկտեմբերի 14)։ Հիմնական վարձույթ ֆիլմը դուրս եկավ 1997 թվականի դեկտեմբերի 18-ին, 19-ին և 20-ին (ԱՄՆ-ում՝ դեկտեմբերի 19-ին)։ Երկիրը, որտեղ վերջինը տեղի ունեցավ «Տիտանիկ»-ի վերջին պրեմիերան (նույնիսկ՝ վերաթողարկման), Հարավային Կորեան էր (1999 թվականի մարտի 13)։ Ֆիլմի 3D ձևաչափով վերաթողարկումներ տեղի ունեցան Չեխիայում, Ռուսաստանում, Ճապոնիայում, Մոլդովայում, Ռումինիայում և Շվեդիայում։
2012 թվական ապրիլի 4-ին, կապված լեգենդար խորտակման հարյուրամյակի հետ, տեղի ունեցավ ֆիլմի կրկնակի պրեմիերան, բայց արդեն IMAX 3D ձևաչափով։

Ստորև թվարկված են ֆիլմի դուրս գալու ամսաթվերը ըստ IMDb.com կայքի՝

  - 1 նոյեմբերի 1997 թվական (Տոկիոյի Միջազգային կինոփառատոնի պրեմիերա)
  - 18 նոյեմբերի 1997 թվական (Լոնդոնի պրեմիերա)
  - 14 դեկտեմբերի 1997 թվական (Լոս Անջելեսի պրեմիերա)
      - 18 դեկտեմբերի 1997 թվական
    - 19 դեկտեմբերի 1997 թվական
    - 20 դեկտեմբերի 1997 թվական
  - 26 դեկտեմբերի 1997 թվական
    - 1 հունվարի 1998 թվական
  - 5 հունվարի 1998 թվական
    (ֆրանս.) - 7 հունվարի 1998 թվական
   - 8 հունվարի 1998 թվական
   (իտալ., գերմ.) - 9 հունվարի 1998 թվական
  - 15 հունվարի 1998 թվական (Ամստերդամի պրեմիերա)
        - 16 հունվարի 1998 թվական
  - 20 հունվարի 1998 թվական
  - 22 հունվարի 1998 թվական
    - 23 հունվարի 1998 թվական
  - 24 հունվարի 1998 թվական
   - 29 հունվարի 1998 թվական
  - փետրվար 1998 թվական
  - 3 փետրվարի 1998 թվական (պրեմիերա)
  - 4 փետրվարի 1998 թվական
     - 5 փետրվարի 1998 թվական
    - 13 փետրվարի 1998 թվական
  - 18 փետրվարի 1998 թվական
    - 20 փետրվարի 1998 թվական
  - 5 մարտի 1998 թվական
  - 6 մարտի 1998 թվական
      - 6 մարտի 1998 թվական
  - 12 մարտի 1998 թվական
  - 13 մարտի 1998 թվական
  - 3 ապրիլի 1998 թվական
  - 17 հուլիսի 1998 թվական (կրկնաթողարկում)
  - 14 օգոստոսի 1998 թվական
  - 13 մարտի 1999 թվական (կրկնաթողարկում)

 (սահման.) - 13 փետրվարի 2012 թվական (3D)
  - 3 ապրիլի 2012 թվական (3D)
      (սահման.)    - 4 ապրիլի 2012 թվական (3D)
               - 5 ապրիլի 2012 թվական (3D)
           - 6 ապրիլի 2012 թվական (3D)
   - 7 ապրիլի 2012 թվական (3D)
    - 12 ապրիլի 2012 թվական (3D)
      - 13 ապրիլի 2012 թվական (3D)
  - 20 ապրիլի 2012 թվական (3D)
  - 18 մայիսի 2012 թվական (3D)

 Դրամարկղային հասույթ 
Հյուսիսային Ամերիկայում (ԱՄՆ և Կանադայում) ֆիլմի տարածող հանդես եկավ Paramount Pictures ընկերությունը։ Բայց քանի որ «Տիտանիկ»-ի բյուջեն կազմել էր 200 միլիոն դոլար (իր ժամանակի համար ռեկորդային), աշխարհի մյուս երկրներում տարածող դարձավ 20th Century Fox ընկերությունը։ «Տիտանիկ»-ը Հյուսիսային Ամերիկայում էկրաններ բարձրացավ 1997 թվականի դեկտեմբերի 19-ին։

Առաջին շաբաթվա ընթացքում ֆիլմը հավաքեց մոտավորապես 28 միլիոն դոլար, և միայն Ամանորին նրա հասույթները հասան 100 միլիոն դոլարի շաբաթվա ընթացքում։ «Տիտանիկ»-ը գլխավորեց ամերիկյան բոքս-օֆիսը 4 ամիսների ընթացքում և արդյունքում դարձավ կինեմատոգրաֆի պատմության մեջ ամենաեկամտաբեր ֆիլմը՝ հավաքելով ավելի քանի 1,8 միլիոն դոլար (կրկնապատկելով նախկին համաշխարհային ռեկորդը)։ Միայն 12 տարի անց՝ 2010 թվականին, այդ ռեկորդը գերազանցեց նույն ռեժիսորի «Ավատար» ֆիլմը։ Ստորև ներկայացված են ֆիլմի դրամարկղային հասույթները Boxofficemojo.com. Проверено 5 марта 2007 года։
 Առաջին շաբաթում ԱՄՆ-ում (19-21 դեկտեմբերի 1997 թվական)՝ $28 638 131 (4,8 % ԱՄՆ-ի ամբողջ հասույթից, 2 674 կինոթատրոններ՝ $10 709 միջինը յուրաքանչյուրից)
 ԱՄՆ-ում՝ $600 788 188 (32,6 % ամբողջ աշխարհի հասույթից, 3 265՝ կինոթատրոնների առավելագույն քանակ)
 Աշխարհում՝ $1 244 246 000 (67,4 % աշխարհում ընդհանուր հասույթի)
 Ընդհանուր (ԱՄՆ + աշխարհ)։ $1 843 201 268
 Ճապոնիա։ $225 000 000
 Գերմանիա։ $128 453 585
 Մեծ Բրիտանիա։ $115 419 231
 Իսպանիա։ $43 672 525
 Մեքսիկա։ $27 136 604
 Արգենտինա։ $21 559 149
 Ավստրիա։ $13 295 461
 Ռուսաստան։ $5 200 000

 3D տարբերակ 
Քեմերոնի մոտ ֆիլմը 3D ձևափոխելու պլաններ կային դեռևս 2004 թվականին, բայց դրանք մի կողմ դրվեցին մինչ այն ժամանակը, երբ տեխնոլոգիաները հասան այն մակարդակին, որոնց շնորհիվ տվյալ գործողությունը կկատարվեր բարձրագույն մակարդակով։ Ձևափոխելու համար պահանջվեց 60 շաբաթ՝ ավելի շատ, քան նկարահանումների համար, և լրացուցիչ 18 միլիոն դոլար։ Փոփոխությունները վերաբերում էին միայն տեխնիկական մասին. ֆիլմը ձևափոխվեց նաև 4K կետայնությամբ, բայց ոչ մի կադր չփոփոխվեց, նույնիսկ՝ սյուժետային անհամապատասխան կադրերը, բացառությամբ գիշերային երկնքի համաստեղության նկարի։

«Տիտանիկ 3D»-ի պրեմիերան կայացավ 2012 թվականի ապրիլի 5-ին, imdb.com՝ ընդհանուր դրամարկղային շահույթին ավելացնելով ևս 342 միլիոն դոլարով։

Ընդհանուր դրամարկղային շահույթը 3D տարբերակով 2012 թվականի մայիսի 28-ի դրությամբ կազմեց 2 185 372 302 դոլար։

 Պարգևներ և անվանակարգեր 
Ներկայումս «Տիտանիկ» ֆիլմն ունի 87 մրցանակ և 48 անվանակարգ. IMDb.com. Проверено 6 марта 2007 года, որոնք չեն հաղթանակել։ Դրանցից ամենանշանակալիներն են Ամերիկյան կինոակադեմիայի 11 մրցանակները։ «Տիտանիկ»-ը ըստ ժամանակագրության երկրորդ ֆիլմն է «Բեն-Հուր» ֆիլմից հետո, որն այդքան «Օսկար» է ստացել։ Նման հաջողություն կարողացել է կրկնել միայն «Մատանիների տիրակալը։ Թագավորի վերադարձը» ֆիլմը։ «Ամեն ինչ Եվայի մասին» ֆիլմի հետ միասին «Տիտանիկ»-ը ռեկորդակիր է Օսկարի անվանակարգերում առաջադրումներով՝ 14:

 Պարգևներ 
   «Օսկար» մրցանակ
   1998
   Լավագույն ֆիլմ (պրոդյուսերներ՝ Ջեյմս Քեմերոն և Ջոն Լանդաու)
   Լավագույն ռեժիսոր (Ջեյմս Քեմերոն)
   Լավագույն օպերատորական աշխատանք (Ռասսել Կարպենտեր)
   Բեմադրող նկարչի/դեկորատորի լավագույն աշխատանք (Փիթեր Լամոնթ, Մայքլ Ֆորդ)
   Զգեստների լավագույն դիզայն (Դեբորա Լին Սքոթ)
   Լավագույն ձայն (Հարի Ռայդսթրոմ, Թոմ Ջոնսոն, Հարի Սամմերս, Մարկ Ուլանո)
   Լավագույն մոնտաժ (Քոնրադ Բաֆֆ IV, Ջեյմս Քեմերոն, Ռիչարդ Հարրիս)
   Օսկար լավագույն ձայնային մոնտաժի համար (Թոմ Բելֆորդ, Քրիստոֆեր Բոյես)
   Լավագույն վիզուալ էֆեկտներ (Ռոբերտ Լեգատո, Մարկ Լասոֆֆ, Թոմաս Ֆիշեր, Մայքլ Կանֆեր)
  Լավագույն երգ (Ջեյմս Հորներ և Ուիլ Ջենինգս «My Heart Will Go On» երգի համար Սելին Դիոնի կատարմամբ)
   Դրամատիկ ֆիլմի համար գրված լավագույն երաժշտություն (Ջեյմս Հորներ)
   «Ոսկե գլոբուս» մրցանակ
   1998
   Լավագույն ֆիլմ (դրամա) 
   Լավագույն ռեժիսոր (Ջեյմս Քեմերոն)
   Լավագույն երգ (Ջեյմս Հորներ և Ուիլ Ջենինգս «My Heart Will Go On» երգի համար Սելին Դիոնի կատարմամբ)
   Լավագույն երաժշտություն (Ջեյմս Հորներ)
   MTV Movie Awards
   1997
   Լավագույն ֆիլմ
   Լավագույն տղամարդու դեր (Լեոնարդո ԴիԿապրիո)
   ԱՄՆ Կինոդերասանների գիլդիայի մրցանակ
   1998
   Երկրորդ պլանի լավագույն կանացի դեր (Գլորիա Սթյուարթ)
   «Empire» ամսագրի կինոմրցանակ
   1998
   Լավագույն ֆիլմ
   Լավագույն բրիտանացի դերասանուհի (Քեյթ Ուինսլեթ)
   «Գրեմմի» մրցանակ
   1998
   Լավագույն երգ, որը գրվել է հատուկ գեղարվեստական ֆիլմի կամ հեռուստահաղորդման համար (Ջեյմս Հորներ և Ուիլ Ջենինգս «My Heart Will Go On» երգի համար Սելին Դիոնի կատարմամբ)

 Անվանակարգեր 
   «Օսկար» մրցանակ
   1998
   Լավագույն կանացի դեր (Քեյթ Ուինսլեթ)
   Երկրորդ պլանի լավագույն կանացի դեր (Գլորիա Սթյուարթ)
   Լավագույն գրիմ (Թինա Իրնշոու, Սիմոն Թոմփսոն, Գրեգ Քեննոմ)
   «Ոսկե գլոբուս» մրցանակ
   1998
   Լավագույն տղամարդու դեր (դրամա) (Լեոնարդո ԴիԿապրիո)
   Լավագույն կանացի դեր (դրամա) (Քեյթ Ուինսլեթ)
   Երկրորդ պլանի լավագույն կանացի դեր (Գլորիա Սթյուարթ)
   Լավագույն սցենար (Ջեյմս Քեմերոն)
   MTV Movie Awards
   1997
   Լավագույն ֆիլմ («My Heart Will Go On» երգի համար Սելին Դիոնի կատարմամբ)
   Լավագույն էկրանային զույգ (Լեոնարդո ԴիԿապրիո, Քեյթ Ուինսլեթ)
   Լավագույն էքշեն-տեսարան (ջրի տակ անցնող նավի տեսարանի համար)
   Լավագույն համբույր (Լեոնարդո ԴիԿապրիո, Քեյթ Ուինսլեթ)
   Լավագույն կանացի դեր (Քեյթ Ուինսլեթ)
   Լավագույն չարագործ (Բիլի Զեյն)
   BAFTA մրցանակ
   1998
   Լավագույն ֆիլմ
   Լավագույն օպերատորական աշխատանք (Ռասսել Կարպենտեր)
   Զգեստների լավագույն դիզայն (Դեբորա Լին Սքոթ)
   Լավագույն մոնտաժ (Քոնրադ Բաֆֆ IV, Ջեյմս Քեմերոն, Ռիչարդ Հարիս)
   Լավագույն գրիմ (Թինա Իրնշոու, Սիմոն Թոմփսոն)
   Գեղարվեստական դիզայն (Փիթեր Լամոնթ)
   Լավագույն ձայն (Հարի Ռայդսթրոմ, Թոմ Ջոնսոն, Հարի Սամմերս, Մարկ Ուլանո)
   Լավագույն հատուկ տեսողական էֆեկտներ (Ռոբերտ Լեգատո, Մարկ Լասոֆֆ, Թոմաս Ֆիշեր, Մայքլ Կանֆեր)
   Ռեժիսուրայի համար Դևիդ Լինի մրցանակ (Կինոյի և հեռուստատեսության բրիտանական ակադեմիայի մրցանակ)
   1997
   Ջեյմս Քեմերոն
   Ֆիլմի համար գրված երաժշտության Էնթոնի Ասկիթի մրցանակ (Կինոյի և հեռուստատեսության բրիտանական ակադեմիայի մրցանակ)
   1997
   Ջեյմս Հորներ
   ԱՄՆ Կինոդերասանների գիլդիայի մրցանակ
   1998
   Լավագույն դերասանական կազմ
   Լավագույն դերասանուհի (Քեյթ Ուինսլեթ)
   «Սեզար» մրցանակ
   1998
   Օտարալեզու լավագույն ֆիլմ
   Լոնդոնի կինոքննադատների միության մրցանակ
   1998
   Տարվա ֆիլմ
   Տարվա ռեժիսոր (Ջեյմս Քեմերոն)
   Տարվա բրիտանուհի դերասանուհի (Քեյթ Ուինսլեթ)


 Սաունդթրեք 

«Տիտանիկ» ֆիլմի երաժշտական ուղեկցումն ամբողջությամբ ստեղծվեց ամերիկացի կոմպոզիտոր Ջեյմս Հորների կողմից։ Վոկալիզի կատարման համար ընտրվեց նորվեգուհի սոպրանո Սիսել Շիրշեբոն, չնայած ի սկզբանե տվյալ պարտիտուրում նախատեսվում էր օգտագործել ամբողջությամբ լարային նվագարաններ«Titanic» Soundtrack Review։ Ֆիլմի ռեժիսոր Ջեյմս Քեմերոնը պնդում էր այնտեղ որևէ երգի բացակայությանը, բայց փոխեց իր կարծիքը կանադացի երգչուհի Սելին Դիոնի ձայնով «My Heart Will Go On» երգի դեմո-տարբերակը լսելուց հետո։

«Տիտանիկ»-ի սաունդթրեքով «Sony Classical» ընկերության կողմից 1997 թվականի նոյեմբերի 18-ին թողարկված սկավառակն ամբողջ աշխարհում վաճառվեց 30 միլիոն օրինակով։ 1998 թվականին ֆիլմի վրա աշխատելու համար Ջեյմս Հորները ստացավ «Օսկար» երկու անվանակարգում՝ «Լավագույն երաժշտության դրամատիկ ֆիլմի համար» և «Ֆիլմի համար լավագույն երգ» Ուիլ Ջենինգսի հետ համատեղ, ով գրել էր «My Heart Will Go On» ստեղծագործության խոսքերը։

 Հ/հՍտեղծագործության անվանումՀեղինակներ / կատարողներՏևողություն1«Never an Absolution»Ջեյմս Հորներ / Սիսել Շիրշեբո3:032«Distant Memories»Ջեյմս Հորներ2:233«Southampton»Ջեյմս Հորներ4:024«Rose»Ջեյմս Հորներ / Սիսել Շիրշեբո2:525«Leaving Port»Ջեյմս Հորներ3:256«Take Her to Sea, Mr. Murdoch»Ջեյմս Հորներ4:307«Hard to Starboard»Ջեյմս Հորներ6:518«Unable to Stay, Unwilling to Leave»Ջեյմս Հորներ / Սիսել Շիրշեբո3:559«The Sinking»Ջեյմս Հորներ5:0610«Death of Titanic»Ջեյմս Հորներ8:2411«A Promise Kept»Ջեյմս Հորներ / Սիսել Շիրշեբո6:0212«A Life So Changed»Ջեյմս Հորներ / Սիսել Շիրշեբո2:1213«An Ocean of Memories»Ջեյմս Հորներ / Սիսել Շիրշեբո7:5614«My Heart Will Go On»Ջեյմս Հորներ, Ուիլ Ջենինգս / Սելին Դիոն5:0815«Hymn to the Sea»Ջեյմս Հորներ / Սիսել Շիրշեբո6:22

 Հետաքրքիր փաստեր 
 «Տիտանիկ» ֆիլմում Ռոուզի անունը 76 անգամ հնչում է Ջեք Դոուսոնի շուրթերից։
 Իսպանացի նկարիչ Պաբլո Պիկասոյի «Ծեր կիթառահարը» կտավի բնօրինակն օգտագործվել է «Տիտանիկ» ֆիլմում։
 Ծեր Ռոուզին մարմնավորող Գլորիա Ստյուարտը միակ դերասանուհին էր, որն արդեն իսկ ծնված էր Տիտանիկի խորտակման ժամանակ։
 Ջեք Դոուսոնի լեգենդար դարձած «Ես աշխարհի արքան» եմ արտահայտությունը ստեղծվել է բացառապես Լեոնարդո Դի Կապրիոյի իմպրովիզի արդյունքում։
 «Տիտանիկ» ֆիլմը արտադրության ժամանակ կրում էր «Սառույցի մոլորակ» պատմական անվանումը՝ մրցակից կինոընկերություններին ֆիլմի ստեղծմանը հետևելուց հեռու պահելու նպատակով։

 Ծանոթագրություններ 

 Գրականություն 
 Грегори Л. Sew Iconic. 10 легендарных платьев Голливуда / Пер. с англ. П. Охримчук. — М.: РИПОЛ Классик, 2013. — 144 с., ил., 3000 экз., ISBN 978-5-386-05322-2

 Արտաքին հղումներ 
 Ֆիլմի պաշտոնական կայք
 Ֆիլմ տարբեր տվյալների շտեմարաններում և կինոպորտալներում՝
 «Տիտանիկ»  Yahoo! Movies կայքում
 «Տիտանիկ» КиноПоиск.Ru կայքում
 Գրախոսություններ ֆիլմի մասին՝
 Ֆիլմի մասին գրախոսությունների հավաքածու Metacritic կայքում 
 Ֆիլմի մասին գրախոսությունների հավաքածու Rotten Tomatoes կայքում
 Ռոջեր Էբերթի գրախոսությունը 
 Պավել Կորտունով  (kinomania.ru)
 Այլ հղումներ՝
 «Տիտանիկ». ֆիլմի հատուկ էֆեկտները
 «Տիտանիկ» ֆիլմի սխալները
 Տիտանիկի ուղևորները՝ 18 տարի անց. ինչպիսին են նրանք

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1990-ականների դրամա ֆիլմեր
Կատեգորիա:1997 ֆիլմեր
Կատեգորիա:20th Century Fox ֆիլմեր
Կատեգորիա:3D ֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան կինեմատոգրաֆիա
Կատեգորիա:Ամերիկյան կինոէպոպեաներ
Կատեգորիա:Ամերիկյան մարտաֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Դրամա ֆիլմեր
Կատեգորիա:Իտալերեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լավագույն երաժշտության համար Օսկարի մրցանակակիր ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կինո
Կատեգորիա:Կինոմրցանակների արժանացած ֆիլմեր
Կատեգորիա:Մելոդրամաներ
Կատեգորիա:Պատմական ֆիլմեր
Կատեգորիա:Ջեյմս Քեմերոնի ֆիլմեր
Կատեգորիա:Ռիմեյք ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Տիտանիկ
Կատեգորիա:Օսկարակիր ֆիլմեր
Կատեգորիա:Օսկարակիրներ
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1996 թվականին
Կատեգորիա:Ֆիլմեր, որոնց գործողությունները տեղի են ունենում 1912 թվականին
Կատեգորիա:Ֆիլմեր մայր-դուստր հարաբերությունների մասին
Կատեգորիա:4DX ֆիլմեր